Mariah Carey se verlowing verbreek | SARIE
FOTO Instagram / @Mariahcarey
Mariah Carey se verlowing verbreek
Nóg 'n Hollywood-verhouding is tot niet. En dié keer is dit die diva en Grammy-wenner Mariah Carey, oftewel Mimi. Haar verloofde, die Australiese biljoenêr-sakeman James Packer, het die verlowing verbreek.
Die rede? Ou Mimi het te veel geld uitgegee en James het keelvol geraak, berig Daily Mail.
Hy het haar destyds met 'n 35-karaat-diamantring bederf, berig E! News.
Die paartjie het in 2014 ontmoet en hul romanse het verlede jaar begin. James het Mariah glo op sy hande gedra en haar gereeld op romantiese afsprake na plekke soos Italië, Australië en selfs Israel geneem.
Maar Mimi gaan glo nie haar verloofring van $10 miljoen (sowat R138 miljoen) teruggee nie.
Dit sou haar derde huwelik gewees het. Mariah was voorheen getroud met Tommy Mottola, 'n bestuurder van 'n platemaatskappy, en Nick Cannon, 'n akteur. Sy en Nick het 'n tweeling, Monroe en Moroccan.
Kate Beckinsale skei ná 12 jaar
LEES NÓG Tom Hanks se geheim vir 'n gelukkige huwelik
In Hollywood hou huwelike nie lank nie – of só lyk dit vir ons! Maar as daar een akteurspaar is wat lyk of hulle saam oud gaan word, is dit Tom Hanks en Rita Wilson. Die twee is al 29 …